# Hunter Schafer

Hunter Schafer (31 de desembre de 1998) és una model, actriu, artista i activista pels drets LGBT estatunidenca. El 2019 va debutar com a actriu amb el paper de Jules a la sèrie Euphoria d'HBO.

## Biografia

Va nàixer a Trenton, a Nova Jersey, els seus pares són Katy i Mac Schafer, que és pastor. La seva família es va estar mudant entre Nova Jersey i Arizona fins que finalment es van instal·lar a Raleigh, a Carolina del Nord quan ella tenia nou anys. Té tres germans menors: dues germanes i un germà.
A l'edat de 14 anys va començar a fer la transició. En una entrevista, va dir que Internet la va ajudar a fer front a la seua identitat de gènere, recorria a YouTube i a les xarxes socials per conéixer els processos de transició de gènere d'altres persones.
Durant aquesta època, dedicava gran part del seu temps a fer dibuixos i esbossos que després publicava a Instagram, així va cridar l'atenció de Tavi Gevinson, fundadora del lloc web Rookie, i la va convidar a participar.
Amb 17 anys mentre estava a l'escola secundària, va protestar contra la Llei de Seguretat i Privacitat de les Instal·lacions Públiques de Carolina del Nord, també coneguda com la "House Bill 2".
Es va graduar al programa d'arts visuals de l'escola secundària a l'Escola d'Arts de Carolina del Nord el 2017, després d'haver-se traslladat de l'escola secundària Needham B. Broughton, i posteriorment va viatjar a Nova York on, a suggerència d'un fotògraf de Raleigh, es va presentar a una audició per Elite Model, que la va contractar. Durant el següent any va dedicar el seu temps exclusivament al modelatge. La seua intenció era preparar-se per estudiar disseny de moda a l'escola de disseny Central Saint Martins de Londres quan els seus agents d'Elite la van informar que HBO buscava una xica trans per una sèrie, les semblances entre ella i el personatge la van animar a presentar-se al càsting i va acabar obtenint el paper de Jules a Euphoria.

## Carrera
### 2017-2018: Primers anys com a model

Schafer ha modelat per a Dior, Miu Miu, Calvin Klein, Rick Owens, Helmut Lang, Tommy Hilfiger, Coach, Maison Margiela, Vera Wang, Marc Jacobs, Versus Versace, Emilio Pucci, Ann Demeulemeester i Erdem, entre altres cases de moda.
També ha modelat amb les agències Why Not Model Management de Milà, Premier Model Management de Londres i Community New York.
Teen Vogue li va donar la portada del seu número especial, el desembre de 2017, "21 under 21", que recopila una vintena de joves que canviaran el món en un futur no molt llunyà. A part li va concedir una entrevista amb l'exsenadora i secretària d'Estat dels Estats Units, Hillary Clinton.

### 2019-present: Debut com a actriu

El 2019, Schafer va formar part del repartiment de la sèrie d'HBO Euphoria amb el personatge de Jules Vaughn, que va ser el seu debut com a actriu. Va rebre elogis per la seua actuació a la sèrie i es va crear polèmica als Premis Emmy Primetime per haver-la omés de les nominacions juntament amb altres actors transgènere. A part del seu paper principal a la sèrie, també ha col·laborat amb el creador del programa Sam Levinson perquè el seu personatge i la història del programa també reflectiren la seua experiència i ha participat com a escriptora en el segon episodi especial de la sèrie.
El juny de 2020, en honor del 50é aniversari de la primera desfilada de l'Orgull LGBTQ, va ser nomenada per Queerty entre els cinquanta herois "que condueixen la nació cap a la igualtat, l’acceptació i la dignitat de totes les persones". L'agost d'aquest mateix any es va anunciar com ambaixadora global de Shiseido a partir del 2021.
El 2022 va donar veu al personatge Ruka en el doblatge a l'anglés de la pel·lícula d'anime Ryū to Sobakasu no Hime.
El 2023 va interpretar a Tigris Snow a la preqüela de la trilogia d'Els jocs de la fam, Balada d'ocells i serps. El 2024 interpretarà a Gretchen a la pel·lícula de terror Cuckoo, del director Tilman Singer. També té una petita aparició com a cameo a Kinds of Kindness de Iorgos Lànthimos. Té propers papers a la pel·lícula Mother Mary de David Lowery, al videojoc de terror de Hideo Kojima i Jordan Peele, OD i a la sèrie de ciència-ficció d'Amazon Blade Runner 2099.

## Vida privada

Schafer és una dona trans, parlant per a l'emissora de ràdio pública de Carolina del Nord va afirmar: "M'agrada que la gent sàpiga que no soc una xica cis perquè això no és una cosa que soc ni em sent com si ho fora. Estic orgullosa de ser una persona trans". Pel que fa a la seua sexualitat, Schafer va dir el 2019 que està més a prop del que es podria anomenar lesbiana, però després d'un tweet viral el 2021 que la identificava com a lesbiana, va aclarir que ella es considerava a si mateixa més bé bisexual o pansexual.
Va mantenir una breu relació amb la cantant catalana Rosalía durant uns cinc mesos el 2019, cosa que va confirmar després d'especulacio a la seua història de portada amb GQ a l'abril del 2024. Van seguir sent amigues íntimes i Schafer considera que Rosalía és "família passe el que passe". El febrer de 2022 es va començar a especular que estava en una relació amb el seu company d'Euphoria Dominic Fike, i el maig del mateix any ho van confirmar, el juliol de 2023 es va confirmar que van trencar la relació.
Viu a Los Angeles.

## Controvèrsies

L'agost de 2022, Schafer va fer "m'agrada" i va comentar "!!!!!" en una publicació d'Instagram que culpava les persones no-binàries que "lluitaven perquè les identitats trans ja no es consideren una condició mèdica que requerisca disfòria" per les actituds socials negatives i la legislació dirigida a la comunitat trans. Això va provocar una reacció dels fans queer i trans, i molts van acusar Schafer de compartir el transmedicalisme (la creença que ser transgènere o transsexual està condicionat a experimentar disfòria de gènere o necessitar tractament mèdic per a la transició). En comentar una publicació posterior a Instagram, Schafer va negar ser transmedicalista o tenir odi cap a les persones no-binàries, dient que només sentia que hi havia "un desequilibri en la visibilitat i l'espai ocupat entre persones no-binàries i dones trans binàries (especialment les de color o les que han recorregut al treball sexual com a mitjà de supervivència) que crec que mereixen atenció/reavaluació (pel que fa als recursos i plataformes) dins de la comunitat LGBTQ+".
El 27 de febrer de 2024, Schafer va ser arrestada a la ciutat de Nova York mentre estava en una protesta de Jewish Voice for Peace que defensava un alto el foc a la guerra entre Israel i Gaza.

## Filmografia

| Any | Títol | Rol | Tipus de producció | Notes |
| 2019–present | Euphoria | Jules Vaughn | Sèrie de televisió | Personatge principal; Co-escriptora en "Fuck Anyone Who's Not a Sea Blob" |
| 2022 | Ryū to Sobakasu no Hime | Ruka | Pel·lícula d'animació | Doblatge a l'anglès |
| 2023 | The Hunger Games: The Ballad of Songbirds and Snakes | Tigris Snow | Pel·lícula | |
| 2024 | Cuckoo | Gretchen | Pel·lícula | |
| 2024 | Kinds of Kindness | Anna | Pel·lícula | |
| 2025 | Mother Mary | Hilda | Pel·lícula | Postproducció |
| TBA | Blade Runner 2099 | | Sèrie de televisió | Rodatge |

## Premis i nominacions

| Any | Organització | Premi | Producció | Resultat |
| 2020 | GALECA: The Society of LGBTQ Entertainment Critics | We’re Wilde About You! Rising Star of the Year | Euphoria | Nominat |
| 2020 | Shorty Awards | Best Actor | Euphoria | Nominat |
| 2021 | International Online Cinema Awards (INOCA) | Best Writing for a Drama Series (Episodi: "Fuck Anyone Who's Not a Sea Blob") | Euphoria | Nominat |
| 2022 | MTV Movie & TV Awards | Best Kiss (Compartit amb Dominic Fike) | Euphoria | Nominat |

## Referències

* ↑ Hess, Liam. «At 22, Hunter Schafer Is Already a Gen Z Style Star» (en anglès). Vogue, 31-12-2020. [Consulta: 15 gener 2021].
* ↑ «‘Euphoria’ Cast Ages: How Old Are They in Real Life?» (en anglès). heavy, 04-08-2019. Arxivat de l'original el 2019-08-15. [Consulta: 11 febrer 2021].
* ↑ «Rising Model Hunter Schafer is Fighting for the Future of Trans Individuals on and off the Runway» (en anglès). [Consulta: 27 novembre 2018].
* ↑ «How Euphoria star and trans icon Hunter Schafer fought a transphobic bathroom bill – and won» (en anglès), 10-01-2021. [Consulta: 15 gener 2021].
* 1 2 «Hunter Schafer Swears She’s Not as Cool as Jules on ‘Euphoria’—but We Strongly Disagree» (en anglès). Cosmopolitan, 02-08-2019. [Consulta: 2 desembre 2020].
* ↑ «Hunter Schafer: “Trying to Feel Seen Has Been the Project of My Life”» (en anglès). [Consulta: 14 agost 2020].
* 1 2 3 4 Nylander, Lynette. «Leaning In: Hunter Schafer» (en anglès). ELLE, 28-02-2023.
* ↑ «"This transgender teen sued NC over HB2. Now she's in Teen Vogue with Hillary Clinton"» (en anglès). News & Observer, 30-11-2017. [Consulta: 27 novembre 2018].
* ↑ Schafer, Hunter. «How Transgender Teens Are Fighting Against Bathroom Laws» (en anglès). Teenvogue, 12-07-2016. [Consulta: 15 desembre 2020].
* 1 2 D'Addario, Daniel. «Trans Superstar Hunter Schafer on Her Moment of 'Euphoria'» (en anglès), 21-06-2019. [Consulta: 25 juny 2019].
* ↑ «Hunter Schafer». Rookie.
* ↑ «Trans activist hunter schafer on why she's fighting for much more than bathrooms» (en anglès). Vice, 01-04-2017. [Consulta: 2 desembre 2020].
* ↑ Clark, Jess. «HB2's education impact: Life more complicated for students in transition» (en anglès), 29-03-2017. Arxivat de l'original el 4 d'agost 2019. [Consulta: 4 agost 2019].
* ↑ «Hunter Schafer, Hollywood’s New Obsession From the Fashion World» (en anglès). WWD, 12-07-2019. [Consulta: 15 desembre 2020].
* ↑ «Meet Versus Versace's new gang of multi-talented muses» (en anglès), 01-09-2017. Arxivat de l'original el 2 d'octubre de 2018. [Consulta: 27 novembre 2018].
* ↑ Silver, Dena. «46 New Models to Look Out for at New York Fashion Week» (en anglès). The Observer, 07-02-2018. Arxivat de l'original el 28 de novembre de 2018. [Consulta: 27 novembre 2018].
* ↑ Tai, Cordelia. «Report: The Spring 2019 Runways Were the Most Racially Diverse Ever, but Europe Still Has a Major Age and Body Diversity Problem» (en anglès), 11-10-2018. Arxivat de l'original el 28 de novembre de 2018. [Consulta: 27 novembre 2018].
* ↑ Tietjen, Alexa. «Marc Jacobs celebrates Pride with #GratefulNotHateful campaign» (en anglès). Los Angeles Times, 21-06-2018. Arxivat de l'original el 28 de novembre de 2018. [Consulta: 27 novembre 2018].
* ↑ «Hunter Schafer» (en anglès). Models.. [Consulta: 25 desembre 2020].
* ↑ «Hillary Clinton Talks Equality, Feminism, and Changing the World with Our 21 Under 21 Nominees» (en anglès), 28-11-2017. Arxivat de l'original el 28 de novembre de 2018. [Consulta: 27 novembre 2018].
* ↑ «Zendaya Set for Lead Role in HBO Pilot 'Euphoria,' 11 Others Cast», 05-06-2018.
* ↑ «Emmys Snub Transgender Stars of Pose, Euphoria» (en anglès), 28-07-2020. Arxivat de l'original el 9 d'agost de 2020. [Consulta: 14 agost 2020].
* ↑ Sharma, Jeena. «Hunter Schafer: Leading the Charge for Femme Representation». Paper, 13-06-2019. Arxivat de l'original el 26 de juny de 2019. [Consulta: 25 juny 2019].
* ↑ «'Euphoria': Hunter Schafer on Her Special Episode, Collaborating with Zendaya, & Season 2 Delays» (en anglès). Collider, 25-01-2021. [Consulta: 27 gener 2021].
* ↑ «Queerty Pride50 2020 Honorees» (en anglès). Arxivat de l'original el 14 de juliol de 2020. [Consulta: 30 juny 2020].
* ↑ Reddish, David. «Meet the world-class performers who are diversifying LGBTQ representation» (en anglès), 01-06-2020. Arxivat de l'original el 31 de juliol de 2020. [Consulta: 28 juliol 2020].
* ↑ Walsh, Savannah. «Euphoria's Hunter Schafer Is Shiseido Makeup’s Newest Global Brand Ambassador» (en anglès). Elle, 13-08-2020. [Consulta: 15 desembre 2020].
* ↑ Mateo, Alex. «Mamoru Hosoda's Belle Film Reveals English Trailer, Dub Cast» (en anglès). Anime News Network, 09-12-2021. [Consulta: 14 desembre 2021].
* ↑ «Hunter Schafer on board 'The Hunger Games' prequel movie» (en anglès). The Hindu, 23-06-2022.
* ↑ Welk, Brian. «Hunter Schafer, John Malkovich, Gemma Chan and Sofia Boutella to Star in Horror Film ‘Cuckoo’ for Neon» (en anglès). The Wrap, 31-08-2021. [Consulta: 9 setembre 2021].
* ↑ Grobar, Matt. «Euphorias Hunter Schafer Joins A24 Pop Music Pic Mother Mary From Filmmaker David Lowery». Deadline Hollywood, 25-05-2023. [Consulta: 25 maig 2023].
* ↑ «Hideo Kojima and director Jordan Peele announce new horror game for Xbox: it's "unlike any other game"». GamesRadar, 08-12-2023. [Consulta: 8 desembre 2023].
* ↑ Maas, Jennifer. «Hunter Schafer Joins ‘Blade Runner 2099’ TV Series at Amazon Alongside Michelle Yeoh» (en anglès). Variety, 13-06-2024.
* ↑ «Is Hunter Schafer trans?» (en anglès). Arxivat de l'original el 5 d'agost 2019. [Consulta: 5 agost 2019].
* ↑ «Meet the stars of our spring 2019 Infinite Identities issue» (en anglès). Dazed, 14-02-2019. Arxivat de l'original el 2020-12-23. [Consulta: 7 setembre 2019].
* ↑ Shatto, Rachel. «Euphoria Star Hunter Schafer Clarifies Her Sexuality» (en anglès). Advocate.com, 13-12-2021. [Consulta: 14 desembre 2021].
* ↑ Forés Català, Elisenda. «Rosalía va sortir amb l'actriu Hunter Schafer mesos abans de conèixer Rauw Alejandro». ara, 03-04-2024.
* ↑ «Euphoria's Hunter Schafer and Dominic Fike Prove They're Still Going Strong With Date Night Photo» (en anglès). Enews. [Consulta: 22 març 2022].
* ↑ «“Euphoria” Actor Dominic Fike Has Finally Confirmed That He’s In A Relationship With His Costar Hunter Schafer And They’re “Very Much In Love”» (en anglès). Buzzfeed, 30-05-2022. [Consulta: 31 maig 2022].
* ↑ Santaflorentina, Haley. «Dominic Fike and Hunter Schafer Break Up». E! Online, 07-07-2023. [Consulta: 7 juliol 2023].
* ↑ Blair, Caroline. «Hunter Schafer gets backlash for seemingly endorsing anti-non-binary post» (en anglès americà), 24-08-2022. [Consulta: 26 agost 2022].
* ↑ Hansford, Amelia. «Euphoria star Hunter Schafer liking 'transmedicalist' post sparks tense debate» (en anglès britànic), 25-08-2022. [Consulta: 26 agost 2022].
* ↑ Rude, Mey. «Here's Why Some People Are Calling Hunter Schafer a Transmedicalist» (en anglès), 24-08-2022. [Consulta: 26 agost 2022].
* ↑ Zhang, Christopher M. «Biopolitical and Necropolitical Constructions of the Incarcerated Trans Body». Columbia Journal of Gender and Law, 37, 2, 07-08-2019, pàg. 259. DOI: 10.7916/cjgl.v37i2.2787 [Consulta: 29 març 2021].
* ↑ Washington, Jasmine. «Hunter Schafer Shuts Down Rumors of "Hatred Toward Non-Binary Folks"» (en anglès americà), 06-09-2022. [Consulta: 6 setembre 2022].
* ↑ Zhan, Jennifer. «Euphoria Star Hunter Schafer Arrested at Pro-Palestine Protest». Vulture, 28-02-2024. [Consulta: 28 febrer 2024].

## Enllaços externs

* Hunter Schafer a IMBd
* Hunter Schafer a Models.com